stanford-oval/wikipedia huggingface dataset:
Ilmiantaja!

| Ilmiantaja!> The Informant! |
| --- | --- |

Ohjaaja:  Steven Soderbergh
Käsikirjoittaja:  Scott Z. Burns
Tuottaja:   Howard Braunstein  Kurt Eichenwald  Jennifer Fox  Gregory Jacobs  Michael Jaffe 
Säveltäjä:  Marvin Hamlisch
Kuvaaja:  Steven Soderbergh
Leikkaaja:  Stephen Mirrione
Pääosat:  Matt Damon
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Pictures
Levittäjä:  Warner Bros. InterCom Netflix
Ensi-ilta:  2009
Kesto:  108 min
Alkuperäiskieli:  englanti
Budjetti:  22 000 000 USD
Tuotto:  41 771 168 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Ilmiantaja! (The Informant!) on Steven Soderberghin tositapahtumiin perustuva, yhteiskunnallinen elokuva vuodelta 2009. Elokuva kertoo biokemisti Mark Whiteacresta (Matt Damon) joka paljastaa FBI:lle maissin kansainvälisen hintakartellin.
Vastaanotto

Tv-Nytin viisi kriitikkoa antoivat elokuvalle tähtikeskiarvon 3,4.
Aiheesta muualla

Mark Whitacre (The Informant) and Ginger Whitacre interview CBS 47 Youtube.  3.5.2009. Viitattu 27.6.2021. (englanniksi)
René S. Garcia, Jr.: The Informant! (2009) Review The Informant! (2009) Review.  19.9.2009. Viitattu 27.6.2021. (englanniksi)
Archer Daniels Midland Segment from "Fair Fight in the Marketplace" Video Project / Youtube.  12.9.2009. Viitattu 27.6.2021. (englanniksi)
Itäisen Suomenlahden luonnonpuisto

| --- | --- |
Sijainti:  Leningradin alue Venäjä
| --- | --- |
Nimi alkuperäiskielellä:  Заповедник «Восток Финского залива»
Tyyppi:  Venäjän federaation valtiolliset luonnonsuojelualueet 
Perustettu:  2017 
muokkaa - muokkaa wikitekstiä - muokkaa Wikidataa
Itäisen Suomenlahden luonnonpuisto sijaitsee Leningradin alueen Viipurin ja Jaaman piireissä.
Itäisen Suomenlahden luonnonpuisto (ven. Заповедник «Восток Финского залива», Zapovednik "Vostok Finskogo zaliva") on joulukuussa 2017 perustettu Venäjän federaation liittovaltiotason luonnonsuojelualue Leningradin alueen Viipurin ja Jaaman piireissä (Kingisepän piiri).
Suomenlahden itäosassa ja osin Suomen Itäisen Suomenlahden kansallispuiston (Virolahden) naapurina sijaitsevan luonnonpuiston kokonaispinta-ala on 140,86 neliökilometriä. Alue kattaa kymmeniä saaria ja niitä ympäröiviä matalia, alle 10 metrin syvyisiä vesialueita. Luonnonpuistoon kuuluvat seuraavat saaret tai saariryhmät: Pitkäpaasi, Suuri Kalastaja ja Halli (Hallikartti) Virolahden rajan lähellä sekä ulompana merellä sijaitsevat Pohjois- ja Etelä-Viirit, Pien-Tytärsaari eli Säyvö, Tytärsaaren itäosa, Vigrundin saari sekä Seiskarin länsiosa ja sen saaristo.
Luonnonpuiston toteutumista ennakoitiin jo vuonna 2009, tuolloin nimellä Inkerin luonnonpuisto.
Aiheesta muualla

Zapovednik "Vostok Finskogo zaliva"(sis. kartta luonnonpuistoon liitetyistä saarista) (venäjäksi) (boatclub.ru)
Innere Stadt (Graz)

Etualalla Innere Stadtissa sijaitseva Grazin raatihuone.
Innere Stadt on Itävallan toiseksi suurimman kaupungin Grazin 1. kaupunginosa (Stadtbezirk). Se sijaitsee kaupungin ydinkeskustassa, ja on Grazin historiallista vanhankaupungin aluetta, joka on listattu Unescon maailmanperintöluetteloon. Kaupunginosa on pinta-alaltaan 1,16 neliökilometrin suuruinen, ja siellä asuu noin 3 500 ihmistä. Kaupunginosassa sijaitsee muun muassa Schloßberg, jossa sijaitsee kuuluisa Grazin kellotorni, sekä Grazin tuomiokirkko ja fransiskaaniluostari.
Aiheesta muualla

Wikimedia Commonsissa on kuvia tai muita tiedostoja aiheesta .
Innere Stadt Grazin Internet-sivuilla (Arkistoitu – Internet Archive)
Unescon maailmanperintökohteet Itävallassa
Salzburgin historiallinen keskusta, Schönbrunnin linna ja puutarhat
Hallstatt–Dachsteinin ja Salzkammergutin kulttuurimaisema
Semmeringin rautatie
Grazin historiallinen keskusta ja Eggenbergin linna
Wachaun kulttuurimaisema
Neusiedlerjärven kulttuurimaisema
Wienin historiallinen keskusta
Alppien paalutalot
Itävallan alueen pyökkimetsät
Inner Sanctum Mysteries

Inner Sanctum Mysteries oli yhdysvaltalainen mysteerikuunnelmasarja, jota esitettiin 7. tammikuuta 1941 ja 5. lokakuuta 1952 välisenä aikana. Sarjaa esitti alun perin NBC Blue Network, josta pian sarjan aloittamisen jälkeen syntyi ABC. Keväällä 1943 sarja siirtyi CBS:lle. Sarjaa tuotettiin tiettävästi 526 jaksoa, joista arviolta noin 200 on säilynyt.
Sarjan loi tuottaja Himan Brown ja sen alkuperäisenä isäntänä ja kertojana toimi Raymond Edward Johnson ja vuodesta 1946 alkaen Paul McGrath. Sarjassa esiintyi useita tunnettuja näyttelijöitä, joista mainittakoon Boris Karloff (ensimmäisen tuotantokauden vakioesiintyjä), Peter Lorre, Mary Astor, Helen Hayes, Claude Rains, Paul Lukas, Frank Sinatra ja Orson Welles.
Vuonna 1954 sarja siirtyi televisioon. Televisioversiota tehtiin pilottijakso mukaan lukien 40 jaksoa.
Sarja on saanut paikan Radio Hall of Famessa.
Aiheesta muualla

Inner Sanctumin jaksoja kuunneltavissa/ladattavissa Internet Archivessa
Luettelo Inner Sanctumin jaksoista
Ilmi Parkkari

| Ilmi Parkkari |
| --- | --- |
 Ilmi Parkkari 1950-luvulla.
Henkilötiedot
Koko nimi:  Ilmi Aino Parkkari
Syntynyt: 6. huhtikuuta 1926 Uusikirkko
Kuollut: 14. toukokuuta 1979 (53 vuotta) Kangasala
Kansalaisuus:  Suomi
Ammatti:  näyttelijä ja teatteriohjaaja
Aiheesta muualla
IMDb
Elonet
Ilmi Aino Parkkari (6. huhtikuuta 1926 Uusikirkko – 14. toukokuuta 1979 Kangasala) oli suomalainen näyttelijä ja teatteriohjaaja. Hän työskenteli muun muassa Helsingin ja Kemin teattereissa. Lisäksi hänellä oli useita radio- ja elokuvatehtäviä.
Elämä ja ura

Ilmi Parkkari syntyi Viipurin läänin kaakkoiskulmalla Uudenkirkon pitäjässä liikemies Vilho Parkkarin ja Aino Määttäsen perheeseen. Hän kirjoitti ylioppilaaksi vuonna 1946, jonka jälkeen hän suuntautui teatteritaiteisiin. Ensimmäiset radiotyönsä hän teki vuonna 1947. Ammattinäyttelijänuransa Parkkari aloitti Suomen Työväen Teatterissa, jossa hän työskenteli 1948–1953. Ura jatkui Helsingin Kansanteatteri-Työväenteatterissa 1953–1957. Vuonna 1957 Parkkari muutti Kemiin. Hän työskenteli Kemin kaupunginteatterissa näyttelijänä vuosina 1957–1959, ohjaajana 1959–1963 ja johtajana 1965–1966. Vuonna 1967 hän toimi vierailevana ohjaajana Wasa Teaterissa.
Parkkarin näyttämötehtäviä olivat muun muassa Riikka (kappaleessa Justiina), Fifiene (Ilojen katu), Barbara (Majuri Barbara, 1949), Ruth Sonnenbruch (Saksalaisia, 1950), Tiila Akkola (Maan parhaat, 1952) sekä nimiosat teoksissa Neiti Julie (1959) ja Niskavuoren Heta (1966). Hänen ohjaustehtäviään olivat muun muassa Neiti Julie (1959), Rakas Wenander (1959), Kauppamatkustajan kuolema (1961), Biedermann ja murhapolttajat (1963) sekä Fantasticks (1965).
Parkkari näytteli sivurooleja useissa suomalaisissa elokuvissa vuosina 1949–1955. Valentin Vaalan komediassa Gabriel, tule takaisin (1951) hän tulkitsi Railia. Matti Kassilan elokuvassa Tyttö kuunsillalta (1953) hän näytteli päähenkilön tytärtä Siljaa. MTV:n televisioelokuvassa Pakolaisia (1976) Parkkari näytteli Keskitalon emännän roolin.
Parkkari harrasti muun muassa lausuntaa ja laulua. Vuonna 1951 hän toimi lausujana SF:n lyhytelokuvassa Aleksis Kiven runon-tie. Hän teki opintomatkoja Neuvostoliittoon, Skandinavian maihin ja Saksaan 1950- ja 1960-luvuilla.
Ilmi Parkkarin aviopuoliso oli kirjallisuuden professori Raoul Palmgren vuodesta 1953. Liitto päättyi Parkkarin kuolemaan 1979. Pariskunnalle syntyivät tyttäret Nina Maarit (1957) ja Laura Hannele (1959).
Filmografia

Pontevat pommaripojat (1949)
Katupeilin takana (1949)
Rakkaus on nopeampi Piiroisen pässiäkin (1950)
Gabriel, tule takaisin (1951)
Silmät hämärässä (1952)
Lännen lokarin veli (1952)
Tyttö kuunsillalta (1953)
Kolmiapila (1953)
Hilja – maitotyttö (1953)
Rakas lurjus (1955)
Kukonlaulusta kukonlauluun (1955)
Pakolaiset (1976) (televisioelokuva)
Ilja Samsonov

| Ilja Samsonov |
| --- | --- |

Henkilötiedot
Syntynyt: 22. helmikuuta 1997 (ikä 27) Magnitogorsk, Venäjä
Kansalaisuus:   Venäjä
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  97 kg
Seura
Seura:  Vegas Golden Knights
Sarja:  NHL
Pelinumero:  35
Pelaajaura
Pääsarjaura:  2014–
Aik. seurat:  Metallurg Magnitogorsk (KHL) Hershey Bears (AHL) Washington Capitals (NHL) Toronto Maple Leafs (NHL)
NHL-varaus:  22. varaus, 2015 Washington Capitals
KHL-varaus:  34. varaus, 2014 Metallurg Magnitogorsk
Ilja Aleksejevitš Samsonov (ven. Илья Алексеевич Самсонов; s. 22. helmikuuta 1997 Magnitogorsk, Venäjä) on venäläinen jääkiekkomaalivahti, joka edustaa NHL-joukkue Vegas Golden Knightsin organisaatiota. Washington Capitals varasi hänet ensimmäisellä kierroksella 22. pelaajana kesällä 2015. Isokokoisen Samsonovin vahvuuksiin kuuluu peittävyys, atleettisuus ja refleksit. Hänellä on kuitenkin kehitettävää reboundien torjumisessa ja tasaisuudessa ja Samsonovin tulee opetella pohjoisamerikkalaista pelitapaa kehittyäkseen NHL-maalivahdiksi.
Ura > Seuraura

Samsonov on Metallurg Magnitogorskin oma kasvatti. Hän vietti kauden 2013–2014 MHL-junioriliigassa Stalnyje Lisy Magnitogorskin vahvuudessa, jonka jälkeen Metallurg varasi Samsonovin ensimmäisellä kierroksella 34. pelaajana KHL:n varaustilaisuudessa 2014. Hän pelasi kauden 2014–2015 pääasiassa Stalnyje Lisyssä, mutta Samsonov pelasi myös ensimmäisen ja kauden ainoaksi jääneen KHL-ottelunsa 11. joulukuuta 2014 Sibir Novosibirskiä vastaan. Hän pelasi ottelussa reilun yhden erän verran.
Washington Capitals varasi Samsonovin ensimmäisellä kierroksella NHL:n varaustilaisuudessa 2015. Hän oli koko varaustilaisuuden ensimmäisenä varattu maalivahti.
Elokuussa 2021 Samsonov teki Capitalsin kanssa yksivuotisen ja kahden miljoonan dollarin arvoisen jatkosopimuksen.
Capitalsin vapautettua Samsonovin sopimuksesta hän teki heinäkuussa 2022 vapaana agenttina Toronto Maple Leafsin kanssa yksivuotisen ja 1,8 miljoonan dollarin arvoisen sopimuksen.
Heinäkuussa 2023 Samsonov teki Maple Leafsin kanssa yksivuotisen ja 3,55 miljoonan dollarin arvoisen jatkosopimuksen.
Heinäkuussa 2024 Samsonov teki vapaana agenttina Vegas Golden Knightsin kanssa vuoden mittaisen ja 1,8 miljoonan dollarin arvoisen sopimuksen.
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Helsinki 2016 | jääkiekko |  |
Samsonov pelasi alle 20-vuotiaiden MM-kilpailuissa vuonna 2016, jolloin hän voitti hopeaa. Samsonov pelasi myös alle 18-vuotiaiden MM-kilpailuissa vuonna 2015, jolloin hänet valittiin turnauksen parhaaksi maalivahdiksi ja Venäjän top-3-pelaajaksi. Samsonov pelasi myös World U-17 Hockey Challengessa vuonna 2014 sekä samana vuonna World Junior A Challengessa, josta hän voitti pronssia.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2015 | U18 | 3 | 2 | 1 | 180 | 8 | 0 | 2.67 | 93,4 |
| 2016 | U20 | 2 | 2 | 0 | 120 | 3 | 0 | 1.00 | 95,6 |
| 2017 | U20 | 6 | 3 | 3 | 370 | 13 | 2 | 2.11 | 93,0 |
Inner Temple

Inner Templen vaakunaeläin on Pegasos.
The Honourable Society of the Inner Temple on Lontoon Cityssä sijaitseva oikeudenkäyntiasianajajien ammatillinen yhteisö eli Inn of Court. Se on yksi neljästä Inn of Courtista, joiden tehtävänä on kouluttaa oikeudenkäyntiasianajajia. Kolme muuta ovat Middle Temple, Gray’s Inn ja Lincoln’s Inn. Asianajajana (barrister) toimiminen Englannissa ja Walesissa edellyttää Inn of Courtin hyväksyntää (call to the bar).
Inner Temple on toiminut 1300-luvulta lähtien Fleet Streetin eteläpuolisella Templen alueella, jossa on Temppeliritareiden entinen Englannin-päämaja Temple Church. Jokainen Inn of Court on riippumaton Lontoon lordipormestarin ja piispan määräysvallasta, ja niillä on omat hallintoelimet, joita sanotaan parlamenteiksi.
Tunnettuja Inner Templessä opiskelleita henkilöitä ovat muun muassa Clement Attlee, Francis Drake, Mahatma Gandhi, John Maynard Keynes, Jawaharlal Nehru ja Bram Stoker. Ensimmäinen Inner Templessä asianajajaksi valmistunut nainen oli Ivy Williams vuonna 1922.
Aiheesta muualla

Kuvia tai muita tiedostoja aiheesta Inner Temple Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Jimmie Wilson

| Jimmie Wilson |
| --- | --- |
 Wilson vuonna 2017.
Henkilötiedot
Ammatti:  laulaja, musikaalinäyttelijä
Muusikko
Tyylilajit:  R&B, soul
Soittimet:  laulu
Aiheesta muualla
www.jimmiewilson.com
  [ Muokkaa Wikidatassa ] [ ohje ]  
Jimmie Wilson on yhdysvaltalainen laulaja ja musikaalinäyttelijä. Hän edusti San Marinoa yhdessä sanmarinolaisen laulajan Valentina Monettan kanssa vuoden 2017 Eurovision laulukilpailussa Kiovassa, Ukrainassa. Heidän edustuskappaleensa oli nimeltään "Spirit of the Night".
Ura

Wilson osallistui kahdesti Puolan Must Be The Music -kykykilpailun versiossa vuodessa 2012 ja 2015. Hän putosi semifinaalissa kahdesti. Wilson opiskeli näyttelemistä Hollywoodissa, ja näytteli sitten Michael Jacksonin tuottamassa Sisterella-musikaalissa. Hän muutti myöhemmin Saksaan esittäkseen Barack Obamaa Hope! – Das Obama Musical -nimisessä musikaalissa.
12. maaliskuuta 2017 ilmoitettiin, että hän ja Valentina Monetta edustavat San Marinoa vuoden 2017 Euroviisuissa kappaleella ”Spirit of the Night”. He jäivät kappaleella toisessa semifinaalissa viimeiseksi saatuaan vain yhden pisteen.
Diskografia > Albumit

So Damn Beautiful (2017)
Diskografia > Singlet

Spirit of the Nigh (Valentina Monettan kanssa) (2017)
So Damn Beautiful (2017)
Diskografia > Vierailevana artistina

Summer Time (Burak Yeter feat. Jimmie Wilson) (2014)
No More (Divided Souls, Le Alen ja Samuri feat. Jimmie Wilson) (2014)
We Can Touch the Sky (DJ Andi feat. Jimmie Wilson) (2014)
Promosinglet

You're the One (Miss Model of the World) (2015)
The Color Red (2016)
Käännös suomeksi
Jan-Roman Pikula

| Jan-Roman Pikula> Henkilötiedot |
| --- | --- |
Syntynyt: 7. maaliskuuta 1983 Enschede, Alankomaat
Kansalaisuus:   Alankomaat
Ammatti:  sarjakuvapiirtäjä
Taiteilija
Aktiivisena:  2006–
Aiheesta muualla
Kotisivut
Jan-Roman Pikula (s. 7. maaliskuuta 1983 Enschede, Alankomaat) on alankomaalainen Aku Ankka-sarjakuvien tekijä, joka piirtänyt sarjakuvatarinoita vuodesta 2006 lähtien. Yhteensä Pikula on tuottanut Disneylle 163 sarjakuvatarinaa, joista 29 on julkaistu Suomessa. Hän on tehnyt yli puolet sarjakuvistaan Jos Beekmanin ja/tai Bas Schuddeboomin kanssa yhteistyössä. Vuodesta 2012 lähtien Pikula on myös työskennellyt taideohjaajana alankomaalaisessa Breinstein-yrityksessä.
Aiheesta muualla

Lambiek Comiclopedia
Ilmapumppu (tähdistö)

| Ilmapumppu |
| --- | --- |

Latinankielinen nimi:  Antlia
Lyhenne:  Ant
Genetiivi:  Antliae
Symbologia:  Ilmapumppu
Rektaskensio:  10h
Deklinaatio:  -30°
Ala taivaasta:  239 neliöastetta
Tähtien määrä (magnitudi < 3):  0
Kirkkain tähti:  Alfa Antliae (4,25 mag.)
Meteoriparvet:  ei
Naapuri- tähdistöt:  Vesikäärme, Kompassi, Purje, Kentauri
 Näkyy leveysasteiden +45° ja −90° välillä 
Ilmapumppu (lat. Antlia, Antliae, Ant) on pieni himmeä tähdistö eteläisellä taivaanpallolla. Sen lähellä ovat Vesikäärmeen tähdet, Malja ja Kentauri.
Ilmapumpun tähdistön tähtiä

| Bayerin nimi | Nimiä | Mag>  | Etäisyys valovuotta | muuta |
| --- | --- | --- | --- | --- |
| α | Alpha Antliae | 4.28 | 366 |  |
| ε | Epsilon Antliae | 4.51 | 700 |  |
| ι | Iota Antliae | 4.60 | 199 |  |
| θ | Theta Antliae | 4.78 | 384 |  |
| η | Eta Antliae | 5.23 | 106 |  |
|  | U Antliae | 5.50 | 840 |  hiilitähti |
| δ | Delta Antliae | 5.57 | 481 |  |
| ζ¹ | Zeta-1 Antliae | 5.75 | 372 |  kaksoistähti; kirkkaudet: 6.18, 7.00 |
| ζ² | Zeta-2 Antliae | 5.91 | 374 |  |
|  | HD 93083 | 8.33 | 94.2 |  tällä on eksoplaneetta |
Aiheesta muualla

Kuvia tai muita tiedostoja aiheesta Ilmapumppu (tähdistö) Wikimedia Commonsissa
| --- | --- |
Tähdet:  α Ant, ε Ant, ι Ant, θ Ant, η Ant, U Ant, AG Ant, δ Ant, ζ1 Ant B, ζ2 Ant, ζ1 Ant A, S Ant, HD 93083, UX Ant, DEN 1048-3956
Eksoplaneetat:  HD 93083 b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Jaime Pressly

| Jaime Pressly |
| --- | --- |

Henkilötiedot
Koko nimi:  Jaime Elizabeth Pressly
Syntynyt: 30. heinäkuuta 1977 (ikä 47) Kinston, Pohjois-Carolina, Yhdysvallat
Näyttelijä
Aktiivisena:  1991–
Merkittävät roolit:  Joy Turner (Kovan onnen kundi)
 Nimikirjoitus
Aiheesta muualla
www.jaimepressly.com
IMDb
Elonet
Jaime Elizabeth Pressly (s. 30. heinäkuuta 1977 Kinston, Pohjois-Carolina) on yhdysvaltalainen malli ja näyttelijä.
Ura

Presslyn tunnetuimpia rooleja ovat olleet muiden muassa Tina Armstrong elokuvassa Dead or Alive (2006) sekä Priscilla komediassa Not Another Teen Movie (2001).
Pressly on ollut ehdolla Emmy-palkinnon saajaksi. Hänellä oli rooli sarjassa Kovan onnen kundi.
Tausta

Pressly syntyi Pohjois-Carolinassa James Liston Presslylle ja Brenda Sue Smithille. Hänellä on kaksi sisarusta, Jessie ja Jim Pressly. Pressly harrasti jo nuorena liikuntaa ja tanssia. Hän opiskeli Costa Mesa High Schoolissa Kaliforniassa ja menestyi teini-ikäisenä mallintöissä useammassa maassa. Presslyn vanhemmat erosivat, ja tyttö itse sai laillisen emansipaation vanhemmistaan 15 vuoden ikäisenä.
Pressly sai toukokuussa 2007 poikaystävänsä DJ Eric Calvon kanssa ensimmäisen lapsensa. Ennen lapsen syntymää televisiossa antamassaan haastattelussa Pressly ilmoitti haluavansa lapsestaan  kaksikielisen korostaakseen tämän kuubalaisia sukujuuria. Pressly ja Calvo erosivat marraskuussa 2008. Syyskuussa 2009 Pressly avioitui lakimies Simran Singhin kanssa.
Presslystä on ollut kuvia Playboyssa. Hän oli vuonna 2002 kahdeksannella sijalla Stuff-lehden "102 seksikkäimmän naisen listalla", ja myös Maxim-lehden lista on huomioinut hänet. Hän poseerasi toukokuussa 2006 alastomana Allurelle.
Pressly ilmoitti vuonna 2006 Esquire-lehden haastattelussa, että oli ostamaisillaan lippua yhdelle lennoista, joilla kaappaajat iskivät 11. syyskuuta 2001 New Yorkin World Trade Centeriin. Hän päätti kuitenkin jättää lennon sikseen sen varhaisen lähtöajan vuoksi.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1997 | The Journey: Absolution | Allison Wade |  |
| 1997 | Vastoin lakia | Sally-tarjoilija |  |
| 1997 | Poison Ivy: The New Seduction | Violet |  |
| 1998 | Ringmaster | Angel Zorzak |  |
| 1998 | Nyt bailataan | tyttöystävä #1 |  |
| 1999 |  Inferno | Dottie Matthews |  |
| 2000 | 100 kimmaa | Cynthia | independent-elokuva |
| 2000 | Poor White Trash | Sandy Lake | independent-elokuva |
| 2001 | Not Another Teen Movie | Priscilla |  |
| 2001 | Juntti-Joe | Jill |  |
| 2001 | Sänkykamarin sankari | Tricia |  |
| 2001 | Ticker | Claire Manning |  |
| 2002 | Demon Island | Tina |  |
| 2002 | The Johnny Chronicles | Charlie | lyhytelokuva |
| 2004 | Hanaa! | China |  |
| 2004 |  Evel Knievel | Linda Bork |  |
| 2004 | The Karate Dog | Ashley Wilkenson |  |
| 2005 | Death to the Supermodels | Tiffany | myös tuottajana |
| 2005 | Cruel World | Catherine Anderson |  |
| 2006 |  Dead or Alive | Tina Armstrong |  |
| 2007 | Not Another High School Show | Brianin äiti |  |
| 2008 |  Horton | rouva Quilligan | äänirooli |
| 2009 | I Love You, Man | Denise McLean |  |
| 2009 |  Rex | Jaime | lyhytelokuva |
| 2010 | Unelmadeittiä etsimässä | Kate White |  |
| 2010 | Smoke Screen | Britt Shelley |  |
| 2010 | Venus & Vegas | Tara |  |
| 2010 | Blue Collar Comedy: Ten Years of Funny | oma itsensä |  |
| 2011 | 6 Month Rule | Claire |  |
| 2012 | The Oogieloves in the Big Balloon Adventure | Lola | äänirooli |
| 2014 | A Haunted House 2 | Megan |  |
| 2014 |  Finders Keepers | Alyson Simon |  |
| 2014 | Making the Rules | Abby | myös vastaavana tuottajana |
| 2017 | Austin Found | Crystal Clemens |  |
Filmografia > Televisiosarjat

| Vuosi | Sarja | Rooli | Jaksot |
| --- | --- | --- | --- |
| 1995 | Baywatch | rantatyttö | ”Promised Land” |
| 1998 | Matkalla huipulle | Nikki Lang | 8 jaksoa |
| 1998 | Silkkiä ja luoteja | Kara Delaney | ”Teacher’s Pet” |
| 1998 | Night Man | Yvette | ”Double Vision” |
| 1998, 1999 | Mortal Kombat: Conquest | Mika | 3 jaksoa |
| 1999–2001 | Jack & Jill | Audrey Griffin | 33 jaksoa |
| 2001 | Matkalla Kaliforniaan | Kylie Guartz | ”This Year’s Model” |
| 2002 | Siskoni on noita | Mylie | ”The Witch’s Tail, Part 1” |
| 2002 | The Twilight Zone | Cindy | ”Sensuous Cindy” |
| 2003 | Fastlane | Sara Matthews | ”Strap On” |
| 2003 | Tohtori Becker | Grace | ”Sister Spoils the Turkey” |
| 2004 | Onnellinen perhe | Alex | 8 jaksoa |
| 2005 | Entourage | itsenään | ”My Maserati Does 185” |
| 2005–2009 | Kovan onnen kundi | Joy Turner | 96 jaksoa |
| 2006 |  Las Vegas | Kerri Kowalski | ”Coyote Ugly” |
| 2006 | MadTV | itsenään | ”11.13” |
| 2010 | Suhdekoukerot | Pam Milton | 2 jaksoa |
| 2011–2012 | Rasittavat tyttäret | Annie Watson | 13 jaksoa |
| 2011–2013 | Isän tyttö | Donna | 3 jaksoa |
| 2013 | Miehen puolikkaat | Tammy | ”Paint It, Pierce It or Plug It” ”Bazinga! That’s From a TV Show” |
| 2013 | Finias ja Ferb | Rosie (ääni) | ”Mind Share” |
| 2013 | Melissa ja Joey | Meredith | ”A New Kind of Christmas” |
| 2014 | Hot in Cleveland | Kelly | ”Surprise!” |
| 2014 | Jennifer Falls | Jennifer Doyle | 10 jaksoa |
| 2014–2021 |  Mutsi | Jill Kendall | 127 jaksoa |
| 2017 | The Guest Book | Christy | ”Story Four” |
| 2018 | BoJack Horseman | Sadie (ääni) | ”The Amelia Earhart Story” ”The Stopped Show” |
| 2022–2023 | Welcome to Flatch | Barb Flatch | 24 jaksoa |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 2008 | Saints Row 2 | Jessica |
Aiheesta muualla

Jaime Pressly Internet Movie Databasessa. (englanniksi)
Jean Bobet

Jean Bobet (22. helmikuuta 1930 – 29. heinäkuuta 2022) oli ranskalainen maantiepyöräilijä. Hän voitti Pariisi–Nizza-ajon vuonna 1955.
Bobet syntyi Saint-Méen-le-Grandissa.
Itäisen Suomenlahden kansallispuisto

Itäisen Suomenlahden kansallispuiston tunnus
| --- | --- |
Sijainti:  Kymenlaakson ulkosaaristo Suomi
Pinta-ala:  6,7 km²
| --- | --- |
Tyyppi:  Kansallispuisto 
Perustettu:  1982
Kävijämäärä:  15 800 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Itäisen Suomenlahden kansallispuisto on Suomen kansallispuisto, joka käsittää noin 60 kilometriä leveän alueen Kymenlaakson maakunnan ulkosaaristossa Kotkan ja Haminan kaupunkien sekä Pyhtään ja Virolahden kuntien alueella. Kansallispuisto on perustettu vuonna 1982. Sen maapinta-ala on 656 hehtaaria, eikä se nykyisellään täytä luonnonsuojelulain 11 §:n edellytystä, jonka mukaan kansallispuiston vähimmäispinta-ala on 1000 hehtaaria. Kansallispuistoon ei kuulu vesialueita.